**บทที่ 5**

**สรุปผล อภิปรายผล และข้อเสนอแนะ**

การวิจัยเรื่อง “การบริหารจัดการขยะของเทศบาลตำบลสุวรรณภูมิ อำเภอสุวรรณภูมิจังหวัดร้อยเอ็ด ตามความคิดเห็นของประชาชน**”** มีวัตถุประสงค์ของการวิจัย ดังนี้ 1) เพื่อศึกษาระดับการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ดตามความคิดเห็นของประชาชน 2) เพื่อเปรียบเทียบความคิดเห็นต่อการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด ของประชาชนที่มีเพศ อายุ ระดับการศึกษา และอาชีพ ต่างกัน และ 3) เพื่อศึกษาข้อเสนอแนะของประชาชนในการพัฒนาการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด กลุ่มตัวอย่างได้แก่ ประชาชนที่เป็นหัวหน้าครัวเรือนหรือตัวแทนในเขตเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด จำนวนรวม 363 คน จาก 363 ครัวเรือนโดยใช้วิธีการคำนวณขนาดกลุ่มตัวอย่างตามสูตร ของ ทาโร ยามาเน (Taro Yamane, 1973, p. 727)เครื่องมือที่ใช้ในการวิจัย เป็นแบบสอบถาม โดยแบ่งออกเป็น 3 ตอน จำนวน 32 ข้อ ลักษณะของแบบสอบถามเป็นแบบมาตราส่วนประมาณค่า (Rating Scale) 5 ระดับ มีค่าความเชื่อมั่นทั้งฉบับเท่ากับ .90 และแบบสอบถามปลายเปิดเกี่ยวกับข้อเสนอแนะของประชาชนในการพัฒนาการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด การวิเคราะห์ข้อมูล ตอนที่ 1 ใช้การหาค่าความถี่ (Frequency)และค่าร้อยละ (Percentage) และนำเสนอในรูปตารางประกอบการบรรยาย ตอนที่ 2 ใช้การวิเคราะห์หาค่าเฉลี่ย (****) และส่วนเบี่ยงเบนมาตรฐาน (S.D.) ตอนที่ 3 ใช้การทดสอบค่าที (t-test) และการวิเคราะห์ความแปรปรวนทางเดียว (One-way ANOVA : F- test) ตอนที่ 4 ใช้วิธีการวิเคราะห์เนื้อหา (Content Analysis) แล้วแจกแจงและลำดับความถี่ (Frequency) และนำเสนอในรูปตารางประกอบการบรรยาย และการวิจัยเชิงคุณภาพโดยการสัมภาษณ์กลุ่มเป้าหมาย จำนวน 12 คน สามารถนำเสนอผลการวิจัยได้ตามลำดับ

1. สรุปผล

2. อภิปรายผล

3. ข้อเสนอแนะ

**5.1 สรุปผล**

จากการวิจัย “การบริหารจัดการขยะของเทศบาลตำบลสุวรรณภูมิ อำเภอสุวรรณภูมิจังหวัดร้อยเอ็ด ตามความคิดเห็นของประชาชน**”** สรุปผลได้ดังนี้

5.1.1 ผลการวิจัยเชิงปริมาณ สามารถสรุปได้ ดังนี้

5.1.1.1 ผลการวิเคราะห์ข้อมูลทั่วไปของผู้ตอบแบบสอบถาม พบว่า ส่วนใหญ่เป็นเพศชาย จำนวน 219 คน คิดเป็นร้อยละ 60.33 มีอายุ 40-55 ปี จำนวน 201 คน คิดเป็นร้อยละ 55.37 สำเร็จการศึกษาระดับมัธยมศึกษา/เทียบเท่า จำนวน 182 คน คิดเป็นร้อยละ 50.14 ประกอบอาชีพเกษตรกรรม/ รับจ้างทั่วไป จำนวน 174 คน คิดเป็นร้อยละ 49.93

5.1.1.2ผลการวิเคราะห์การบริหารจัดการขยะของเทศบาลตำบลสุวรรณภูมิ อำเภอสุวรรณภูมิจังหวัดร้อยเอ็ด ตามความคิดเห็นของประชาชน พบว่าโดยรวม อยู่ในระดับมาก เมื่อจำแนกเป็นรายด้าน อยู่ในระดับมากที่สุด 1 ด้านอยู่ในระดับมาก 3 ด้านเรียงลำดับจากค่าเฉลี่ยมากไปน้อย ดังนี้ ด้านการจัดบุคลากร ด้านการจัดองค์การ ด้านการวางแผน และด้านเทคโนโลยี

5.1.1.3 ผลการเปรียบเทียบความคิดเห็นต่อการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด พบว่า

1) เพศ ผลการเปรียบเทียบการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด ตามความคิดเห็นของประชาชน จำแนกตามเพศ พบว่า โดยรวม ไม่แตกต่างกัน เมื่อจำแนกเป็นรายด้าน แตกต่างกันอย่างมีนัยสำคัญทางสถิติที่ระดับ .05 จำนวน 1 ด้าน คือด้านการจัดบุคลากร

2) อายุ ผลการเปรียบเทียบการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด ตามความคิดเห็นของประชาชน จำแนกตามอายุ พบว่า โดยรวม ไม่แตกต่างกัน เมื่อจำแนกเป็นรายด้าน แตกต่างกันอย่างมีนัยสำคัญทางสถิติ สถิติที่ระดับ .05 จำนวน 1 ด้าน คือด้านการจัดบุคลากร

3) ระดับการศึกษา ผลการเปรียบเทียบการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด ตามความคิดเห็นของประชาชน จำแนกตามระดับการศึกษา พบว่า โดยรวม ไม่แตกต่างกัน เมื่อจำแนกเป็นรายด้าน แตกต่างกันอย่างมีนัยสำคัญทางสถิติที่ระดับ.05 จำนวน 1 ด้าน คือด้านการจัดบุคลากร

4) อาชีพ ผลการเปรียบเทียบการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด ตามความคิดเห็นของประชาชน จำแนกตามอาชีพ โดยรวม แตกต่างกัน เมื่อจำแนกเป็นรายด้าน พบว่าแตกต่างกันอย่างมีนัยสำคัญทางสถิติที่ระดับ .05 จำนวน 2 ด้าน คือด้านการวางแผน และด้านการจัดบุคลากร

5.1.1.4 ข้อเสนอแนะของประชาชนในการพัฒนาการบริหารจัดการขยะ ของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด เรียงลำดับตามความถี่จากสูงไปหาต่ำ 3 อันดับแรก ได้แก่ เทศบาลควรจัดโครงสร้างงานเกี่ยวกับการบริหารจัดการขยะโดยเฉพาะ เทศบาลควรเชิญตัวแทนประชาชนร่วมการวางแผนการบริหารจัดการขยะ และเทศบาลควรจ้างพนักงานเก็บขยะเพิ่มในช่วงเทศกาล

5.1.2 ผลการวิจัยเชิงคุณภาพ

จากการสัมภาษณ์ผู้รู้เกี่ยวกับการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด 4 ด้าน คือ ด้านการจัดบุคลากร ด้านการจัดองค์การ ด้านการวางแผน และด้านเทคโนโลยี สามารถสรุปได้ ดังนี้

5.1.2.1 ด้านการวางแผน จากการสัมภาษณ์ผู้รู้ (Key Informants) เกี่ยวกับการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด สรุปได้ว่าเทศบาลตำบลสุวรรณภูมิ มีการบริหารจัดการขยะอยู่ในระดับมาก โดยเทศบาลบริหารจัดการขยะตามแผนที่วางไว้ แผนการบริหารจัดการขยะมีความชัดเจน เข้าใจว่า ผู้บริหารทุกระดับของเทศบาลมีส่วนร่วมวางแผนบริหารจัดการขยะ และให้ข้อเสนอแนะว่า ควรประชาสัมพันธ์ให้ประชาชนได้ทราบแผนการบริหารจัดการขยะควรเชิญตัวแทนประชาชนให้ข้อคิดในการวางแผนด้วย และควรมีการประชุมเพื่อประเมินแผนการบริหารจัดการขยะของเทศบาลทุกเดือน

5.1.2.2 ด้านการจัดองค์การ จากการสัมภาษณ์ผู้รู้ (Key Informants) เกี่ยวกับการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด สรุปได้ว่าเทศบาลตำบลสุวรรณภูมิ มีการบริหารจัดการขยะอยู่ในระดับมาก โดยกำหนดภาระหน้าที่ของหน่วยงานในการบริหารจัดการขยะขยะมูลฝอยไว้อย่างชัดเจน มีสายการบังคับบัญชาที่ชัดเจน มีการจัดองค์กรได้อย่างมีประสิทธิภาพ และให้ข้อเสนอแนะว่า ควรมีการยกฐานะหน่วยงายเกี่ยวกับการบริหารจัดการขยะเพื่อให้มีงบประมาณและบุคลากรเพิ่มขึ้น และควรเพิ่มหน่วยงานพิเศษในการเก็บขยะในช่วงเวลาเทศกาล

5.1.2.3 ด้านการจัดบุคลากร จากการสัมภาษณ์ผู้รู้ (Key Informants) เกี่ยวกับการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด สรุปได้ว่าเทศบาลตำบลสุวรรณภูมิ มีการบริหารจัดการขยะอยู่ในระดับมากที่สุด โดยเทศบาลมีวิธีการจัดเจ้าหน้าที่ปฏิบัติงานเกี่ยวกับการบริหารจัดการขยะตามระเบียบของราชการ มีการอบรมเจ้าหน้าที่เก็บขยะเป็นประจำ มีบุคลากรปฏิบัติงานและมีการปฏิบัติหน้าที่ด้านนี้เกือบทุกวัน และ ให้ข้อเสนอแนะว่า ควรส่งเสริมประชาชนให้ความร่วมมือด้านการรักษาความสะอาด และควรมีการส่งเสริมให้การอบรมเจ้าหน้าที่เก็บรวบรวมขยะ โดยเฉพาะอย่างยิ่งเกี่ยวกับอันตรายของขยะ

5.1.2.3 ด้านเทคโนโลยี จากการสัมภาษณ์ผู้รู้ (Key Informants) เกี่ยวกับการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด สรุปได้ว่าเทศบาลตำบลสุวรรณภูมิ มีการบริหารจัดการขยะอยู่ในระดับมาก โดยเทศบาลมีวัสดุ อุปกรณ์ที่ใช้ในการเก็บกวาดขยะ เหมาะสมในการใช้งาน ค่อนข้างทันสมัยวิธีการเก็บรวบรวมมีประสิทธิภาพ และ ให้ข้อเสนอแนะว่า ควรจัดหารถเก็บขยะขนาดใหญ่ขึ้นตามสภาพชุมชน มีเทคโนโลยีสมัยใหม่ และควรเพิ่มรถเก็บขยะให้เพียงพอต่อปริมาณขยะในแต่ละวัน

**5.2 อภิปรายผล**

การวิจัยเรื่อง “การบริหารจัดการขยะของเทศบาลตำบลสุวรรณภูมิ อำเภอสุวรรณภูมิจังหวัดร้อยเอ็ด ตามความคิดเห็นของประชาชน**”** ผู้วิจัยนำมาอภิปรายผล ดังนี้

สมมติฐานที่ 1 การบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด อยู่ในระดับปานกลาง

ผลการวิจัยพบว่า การบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด ตามความคิดเห็นของประชาชน โดยรวมอยู่ในระดับมาก ซึ่งไม่เป็นไปตามสมมติฐานที่ตั้งไว้ ทั้งนี้อาจเป็นเพราะว่า ประชาชนมีความคิดเห็นว่าเทศบาลตำบลสุวรรณภูมิมีความสามารถบริหารจัดการขยะได้ดีเช่น นำข้อมูลจากข้อเสนอแนะของประชาชนมาใช้วางแผน เชิญตัวแทนกรรมการชุมชนจากทุกชุมชนร่วมวางแผนในการบริหารจัดการขยะ พนักงานผู้เกี่ยวข้องกับการบริหารจัดการขยะมีส่วนร่วมในการวางแผน ที่สำคัญคือได้นำนโยบายของผู้บริหารมาใช้ในการวางแผนการบริหารจัดการขยะ (ตารางที่ 4.3)เทศบาลยังได้ดำเนินการสิ่งต่อไปนี้อย่างมาก เช่นมีการปรับปรุงหน่วยงานที่รับผิดชอบการบริหารจัดการขยะทันกับการเปลี่ยนแปลง จัดโครงสร้างองค์การด้านการบริหารจัดการขยะเหมาะสม จัดสายการบังคับบัญชาเกี่ยวกับการบริหารจัดการขยะชัดเจน รวมถึงเชิญตัวแทนชุมชนร่วมแสดงความคิดเห็นในการจัดหน่วยงานเกี่ยวกับการบริหารจัดการขยะ (ตารางที่ 4.4) นอกจากนั้นยังมีการจัดพนักงานเก็บรวบรวมขยะตามเส้นทางสาธารณะอย่างเพียงพอ และมีเชี่ยวชาญในการใช้อุปกรณ์และเครื่องมือบริหารจัดการขยะ (ตารางที่ 4.5) รวมถึง ในบางเรื่อมีการบริหารจัดการในระดับมากด้วย เช่นรถเก็บขยะของเทศบาลปฏิบัติงานตรงเวลา อยู่ในสภาพพร้อมในการใช้งาน และวัสดุ อุปกรณ์ที่ใช้ในการเก็บรวบรวมขยะมีจำนวนเพียงพอและมีความเหมาะสมในการใช้งาน (ตารางที่ 4.6)

จากเหตุผลดังกล่าว การบริหารจัดการขยะของเทศบาลตำบลสุวรรณภูมิ อำเภอสุวรรณภูมิจังหวัดร้อยเอ็ด ตามความคิดเห็นของประชาชนจึงปรากฏผลโดยรวมอยู่ในระดับมาก ผลการวิจัยสอดคล้องกับคำอธิบายของราชบัณฑิตยสถาน (2546, น. 246) ที่อธิบายว่า ความคิดเห็น หมายถึง ข้อพิจารณาว่าเป็นจริงจากการใช้ปัญญาความคิดประกอบ ถึงแม้จะไม่ได้อาศัยหลักฐานพิสูจน์ยืนยันได้เสมอไปก็ตาม หรือเป็นทัศนะเกี่ยวกับเนื้อหาหรือประเด็นใดประเด็นหนึ่ง หรือ เป็นแนวโน้มที่บุคคลได้รับมาหรือเรียนรู้มา และกลายเป็นแบบอย่างในการแสดงออกในการสนับสนุนหรือคัดค้าน สอดคล้องกับคำอธิบายของ Webster’ s New Twentieth Century Dictionary. (1968, p. 1254) ที่ได้ให้ความหมายของความคิดเห็นไว้ว่า เป็นการประเมินค่า การแสดงความรู้สึก หรือ คาดการณ์ในเรื่องคุณภาพหรือคุณค่าในเรื่องใดเรื่องหนึ่งของบุคคล สอดคล้องกับแนวคิดของ Kolasa (1962, p. 386) ที่อธิบายว่า ความคิดเห็นเป็นการแสดงออกของบุคคลในการพิจารณาข้อเท็จจริงอย่างใดอย่างหนึ่ง หรือเป็นการประเมินผล เกี่ยวกับสิ่งใดสิ่งหนึ่งจากเหตุการณ์แวดล้อม

ผลการวิจัยประเด็นนี้ สอดคล้องกับผลงานวิจัยของ บุญสม พัวศรี (2551, น. 79) ได้ศึกษา ความคิดเห็นของประชาชนในการจัดการขยะของเทศบาลตำบลบางกระทุ่ม อำเภอบางกระทุ่ม จังหวัดพิษณุโลก พบว่า ระดับความคิดเห็นของประชาชนในการจัดการขยะของเทศบาลตำบลบางกระทุ่ม อยู่ในระดับมาก สอดคล้องกับงานวิจัยของ อรนุช กิจประเสริฐ (2552, น. 82) ได้ทำการวิจัย การดำเนินงานจัดการขยะของเทศบาลเมืองหนองคาย อำเภอเมืองหนองคาย จังหวัดหนองคาย ผลการวิจัยพบว่า ดำเนินงานจัดการขยะของเทศบาลเมืองหนองคาย โดยรวมและรายด้านอยู่ในระดับมาก สอดคล้องกับ ศิริภรณ์ กระวีสายสุนทร (2559, น. 80) ที่ได้วิจัยความคิดเห็นของคณะกรรมการชุมชนที่มีต่อการบริหารจัดการขยะมูลฝอยของเทศบาลเมืองร้อยเอ็ด จังหวัดร้อยเอ็ด ผลการวิจัยพบว่า ความคิดเห็นของคณะกรรมการชุมชนที่มีต่อการบริหารจัดการขยะ มูลฝอยของเทศบาลเมืองร้อยเอ็ด จังหวัดร้อยเอ็ด โดยรวมอยู่ในระดับมาก

ผลการวิจัยไม่สอดคล้องกับงานวิจัยของเกรียงศักดิ์ แก่นลออ (2549, น. 77) ที่ได้ศึกษา ความคิดเห็นของประชาชนต่อการบริหารจัดการขยะของเทศบาลตำบลสูงเนิน ผลการศึกษา พบว่าประชาชนมีความคิดเห็นด้วยต่อการบริหารจัดการขยะ โดยรวมอยู่ในระดับปานกลาง ไม่สอดคล้องกับงานวิจัยของ พิสิษฐ์ ญาณสาร (2551, น. 75) ที่ได้ศึกษา ความพึงพอใจของประชาชนในการให้บริการจัดการขยะ : ศึกษาเฉพาะกรณีเทศบาลเมืองร้อยเอ็ด จังหวัดร้อยเอ็ด ผลการวิจัยพบว่าความพึงพอใจของประชาชนในการให้บริการจัดการขยะของเทศบาลเมืองร้อยเอ็ด จังหวัดร้อยเอ็ด อยู่ในระดับปานกลาง ไม่สอดคล้องกับงานวิจัยของ สมศักดิ์ วรรักษ์กุล (2551, น. 80) ที่ได้ศึกษา ความคิดเห็นของประชาชนเกี่ยวกับการจัดการขยะของสำนักงานเขตยานนาวา กรุงเทพมหานคร ผลการวิจัยพบว่าความคิดเห็นของประชาชนเกี่ยวกับการจัดการขยะ ด้านการเก็บขนขยะอยู่ในระดับปานกลาง ไม่สอดคล้องกับงานวิจัยของ วัชรี มนต์ขลัง (2554, น. 122) ที่ได้วิจัย การบริหารจัดการขยะมูลฝอยของเทศบาลเมืองนครพนม อำเภอเมือง จังหวัดนครพนม ผลการวิจัยพบว่าระดับการบริหารจัดการขยะมูลฝอยของเทศบาลเมืองนครพนม อำเภอเมือง จังหวัดนครพนม ตามความคิดเห็นของคณะกรรมการชุมชน โดยรวม ในระดับ ปานกลาง และผลการวิจัยสอดคล้องกับจากการสัมภาษณ์ผู้รู้ (Key Informants) เกี่ยวกับ การบริหารจัดการขยะของเทศบาลตำบลสุวรรณภูมิอำเภอสุวรรณภูมิ จังหวัดร้อยเอ็ด ที่สรุปได้ว่า เทศบาลตำบลสุวรรณภูมิ มีการบริหารจัดการขยะอยู่ในระดับมาก โดยเทศบาลบริหารจัดการขยะตามแผนที่วางไว้ แผนการบริหารจัดการขยะมีความชัดเจน กำหนดภาระหน้าที่ของหน่วยงานในการบริหารจัดการขยะขยะมูลฝอยไว้อย่างชัดเจน มีสายการบังคับบัญชาที่ชัดเจน เทศบาลมีวิธีการจัดเจ้าหน้าที่ปฏิบัติงานเกี่ยวกับการบริหารจัดการขยะตามระเบียบของราชการ มีการอบรมเจ้าหน้าที่เก็บขยะเป็นประจำ มีบุคลากรปฏิบัติงานและมีการปฏิบัติหน้าที่ด้านนี้เกือบทุกวันวัสดุ อุปกรณ์ที่ใช้ในการเก็บกวาดขยะ เหมาะสมในการใช้งาน ค่อนข้างทันสมัยวิธีการเก็บรวบรวมมีประสิทธิภาพ

สมมตฐานที่ 2 ประชาชนที่มีเพศ อายุ ระดับการศึกษา และอาชีพต่างกัน มีความคิดเห็นต่อการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด แตกต่างกัน

ผลการวิจัยจำแนกตามข้อมูลทั่วไปของผู้ตอบแบบสอบถาม ปรากฏ ดังนี้

1. เพศ ผลการเปรียบเทียบการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด ตามความคิดเห็นของประชาชน จำแนกตามเพศ พบว่า โดยรวม ไม่แตกต่างกันไม่เป็นไปตามสมมติฐานที่ตั้งไว้ เมื่อจำแนกเป็นรายด้าน แตกต่างกันอย่างมีนัยสำคัญทางสถิติ สถิติที่ระดับ .05 จำนวน 1 ด้าน คือด้านการจัดบุคลากร การที่โดยรวมไม่แตกต่างกันอาจเป็นเพราะการที่ประชาชนมีความคิดเห็นของต่อการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด มากน้อยเพียงใดนั้น ไม่ได้ขึ้นอยู่กับว่าประชาชนเป็นเพศใด แต่ขึ้นอยู่กับการบริหารจัดการขยะของเทศบาลตำบลสุวรรณภูมิ ว่าบริหารจัดการ อย่างไร ส่วนผลของการบริหารจัดการนั้น เป็นไปตามที่กำหนดไว้ในการวางแผน และระเบียบของราชการ ประชาชนทั้งชาย และหญิงได้รับทราบอย่างเสมอภาค เพราะเป็นสิ่งที่สัมผัสได้ด้วยสายตา ด้วยเหตุผลดังกล่าวจึงมีผลทำให้ประชาชนที่มีเพศต่างกัน มีความคิดเห็นต่อการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด โดยรวมไม่แตกต่างกัน แต่เมื่อจำแนกเป็นรายด้าน แตกต่างกันอย่างมีนัยสำคัญทางสถิติที่ระดับ .05 จำนวน 1 ด้าน คือด้านการจัดบุคลากร ทั้งนี้อาจเป็นเพราะ บุคลากรที่ปฏิบัติงานด้านการเก็บรวมขยะเป็นเพศชาย ทำให้เพศหญิงมองว่าเป็นผู้ที่มีความเชี่ยวชาญ ในการใช้อุปกรณ์และเครื่องมือบริหารจัดการขยะและเสียสละ ส่วนเพศชายอาจมองว่าเป็นเรื่อง จึงทำให้มีมุมมองที่แตกต่างกัน ผลการวิจัยสอดคล้องกับแนวคิดของ สมศักดิ์ ศรีสันติสุข (2546, น. 29) ที่ได้กล่าวถึง ปัจจัยที่ส่งผลทางความคิดของคน ประกอบด้วยเพศ ซึ่งสามารถใช้เป็นเครื่องบ่งชี้ถึงความแตกต่างกัน ทั้งในด้านสิ่งแวดล้อมและชีวอนามัย อาจส่งผลต่อความรู้และความคิดเห็นเกี่ยวกับการดำเนินงาน สอดคล้องกับ งานวิจัยของ พิสิษฐ์ ญาณสาร (2551, น. 75) ที่ได้ศึกษา ความพึงพอใจของประชาชนในการให้บริการจัดการขยะ : ศึกษาเฉพาะกรณีเทศบาลเมืองร้อยเอ็ด จังหวัดร้อยเอ็ด ผลการวิจัยพบว่าประชาชนมีเพศต่างกัน มีความพึงพอใจในการให้บริการจัดการขยะของเทศบาลเมืองร้อยเอ็ด จังหวัดร้อยเอ็ด โดยรวมไม่แตกต่างกัน ผลการวิจัยสอดคล้องกับงานวิจัยของ ศิริภรณ์ กระวีสายสุนทร (2559, น. 80) ได้วิจัยความคิดเห็นของคณะกรรมการชุมชนที่มีต่อการบริหารจัดการขยะมูลฝอยของเทศบาลเมืองร้อยเอ็ด จังหวัดร้อยเอ็ด ผลการวิจัยพบว่าคณะกรรมการชุมชนที่มีเพศ ต่างกัน มีความคิดเห็นต่อการบริหารจัดการขยะมูลฝอยของเทศบาลเมืองร้อยเอ็ด จังหวัดร้อยเอ็ดโดยรวม ไม่แตกต่างกัน

2. อายุ ผลการเปรียบเทียบการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด ตามความคิดเห็นของประชาชน จำแนกตามอายุ โดยรวมไม่แตกต่างกันไม่เป็นไปตามสมมติฐานที่ตั้งไว้ เมื่อจำแนกเป็นรายด้าน พบว่าแตกต่างกันอย่างมีนัยสำคัญทางสถิติ สถิติที่ระดับ. 05 จำนวน 1 ด้าน คือด้านการจัดบุคลากร การที่โดยรวมไม่แตกต่างกันอาจเป็นเพราะการที่ประชาชนมีความคิดเห็นของต่อการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด มากน้อยเพียงใดนั้น ไม่ได้ขึ้นอยู่กับว่าประชาชนอายุเท่าใด แต่ขึ้นอยู่กับการบริหารจัดการขยะของเทศบาลตำบลสุวรรณภูมิ ว่าบริหารจัดการ อย่างไร ส่วนผลของการบริหารจัดการนั้น เป็นไปตามที่กำหนดไว้ในการวางแผน และระเบียบของราชการ ประชาชนทุกระดับอายุได้รับทราบอย่างเสมอภาค เพราะเป็นสิ่งที่สัมผัสได้ด้วยสายตา ด้วยเหตุผลดังกล่าวจึงมีผลทำให้ประชาชนที่อายุต่างกัน มีความคิดเห็นต่อการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด โดยรวมไม่แตกต่างกัน แต่เมื่อจำแนกเป็นรายด้าน แตกต่างกันอย่างมีนัยสำคัญทางสถิติที่ระดับ .05 จำนวน 1 ด้าน คือด้านการจัดบุคลากร ทั้งนี้อาจเป็นเพราะ บุคลากรที่ปฏิบัติงานด้านการเก็บรวมขยะเป็นผู้ที่มีอายุปานกลางถึงมาก ทำให้ผู้ที่มีอายุน้อยมองว่าไม่เหมาะสมเพราะการเก็บขยะเป็นอาชีพที่อันตรายต่อสุขภาพ การใช้อุปกรณ์และเครื่องมือ มีอันตรายเช่นเดียวกัน ให้มีมุมมองที่แตกต่างกัน สอดคล้องกับแนวคิดของ สมศักดิ์ ศรีสันติสุข (2546, น. 29) ที่ได้กล่าวถึง ปัจจัยที่ส่งผลทางความคิดของคน ประกอบด้วยอายุเป็นปัจจัยหนึ่งที่มีความสัมพันธ์กับความรู้แลความคิดเห็น บุคคลที่มีอายุน้อยน่าจะมีความรู้ในสิ่งใหม่ ได้ดีกว่าบุคคลที่มีอายุมาก บุคคลในช่วงอายุที่ต่างกันจะมีความเข้าใจในเรื่องใดเรื่องหนึ่งต่างกันผลการวิจัยสอดคล้องกับงานวิจัยของ ศิริภรณ์ กระวีสายสุนทร (2559, น.80) ได้วิจัยความคิดเห็นของคณะกรรมการชุมชนที่มีต่อการบริหารจัดการขยะมูลฝอยของเทศบาลเมืองร้อยเอ็ด จังหวัดร้อยเอ็ด ผลการวิจัยพบว่าคณะกรรมการชุมชนที่มีอายุ ต่างกัน มีความคิดเห็นต่อการบริหารจัดการขยะมูลฝอยของเทศบาลเมืองร้อยเอ็ด จังหวัดร้อยเอ็ดโดยรวม ไม่แตกต่างกัน ผลการวิจัยไม่สอดคล้องกับ งานวิจัยของ พิสิษฐ์ ญาณสาร (2551, น. 75) ที่ได้ศึกษา ความพึงพอใจของประชาชนในการให้บริการจัดการขยะ : ศึกษาเฉพาะกรณีเทศบาลเมืองร้อยเอ็ด จังหวัดร้อยเอ็ด ผลการวิจัยพบว่าประชาชนมีอายุต่างกัน มีความพึงพอใจในการให้บริการจัดการขยะของเทศบาลเมืองร้อยเอ็ด จังหวัดร้อยเอ็ด โดยรวม แตกต่างกัน

3. ระดับการศึกษา ผลการเปรียบเทียบการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด ตามความคิดเห็นของประชาชน จำแนกตามระดับการศึกษา โดยรวมไม่แตกต่างกันไม่เป็นไปตามสมมติฐานที่ตั้งไว้ เมื่อจำแนกเป็นรายด้าน พบว่าแตกต่างกันอย่างมีนัยสำคัญทางสถิติ สถิติที่ระดับ .05 จำนวน 1 ด้าน คือด้านการจัดบุคลากร การที่โดยรวมไม่แตกต่างกันอาจเป็นเพราะการที่ประชาชนมีความคิดเห็นของต่อการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด มากน้อยเพียงใดนั้น ไม่ได้ขึ้นอยู่กับว่าประชาชนมีการศึกษาระดับใด แต่ขึ้นอยู่กับการบริหารจัดการขยะของเทศบาลตำบลสุวรรณภูมิ ว่าบริหารจัดการ อย่างไร ส่วนผลของการบริหารจัดการนั้น เป็นไปตามที่กำหนดไว้ในการวางแผน และระเบียบของราชการ ประชาชนทุกระดับการศึกษาได้รับทราบอย่างเสมอภาคกัน เพราะเป็นสิ่งที่สัมผัสได้ด้วยสายตา ด้วยเหตุผลดังกล่าวจึงมีผลทำให้ประชาชนที่ระดับการศึกษา ต่างกัน มีความคิดเห็นต่อการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด โดยรวมไม่แตกต่างกัน แต่เมื่อจำแนกเป็นรายด้าน แตกต่างกันอย่างมีนัยสำคัญทางสถิติที่ระดับ .05 จำนวน 1 ด้าน คือด้านการจัดบุคลากร ทั้งนี้อาจเป็นเพราะบุคลากรที่ปฏิบัติงานด้านการเก็บรวมขยะเป็นผู้ที่มีระดับการศึกษาไม่สูง และอาจมองว่าเป็นงานที่เหมาะสำหรับผู้ที่มีการศึกษาไม่สูง แต่ผู้ที่มีการศึกษาต่ำมองว่าสามารถได้ทุกระดับเพื่อให้มีรายได้สำหรับตนเองและครอบครัว ทำ จึงทำให้มีมุมมองด้านการจัดบุคลากร แตกต่างกัน สอดคล้องกับแนวคิดของ กิตติ สุทธิสัมพันธ์ (2542, น. 12-14) ที่ได้กล่าวไว้ว่า ระดับการศึกษาเป็นปัจจัยพื้นฐานที่มีอิทธิพลต่อความคิดเห็นของบุคคล เพราะ การศึกษาทำให้บุคคลมีความรู้ในเรื่องต่าง ๆ มากขึ้นบุคคลที่มีระดับการศึกษาต่างกัน ทำให้มีผลต่อความคิดเห็น และคนที่มีความรู้มากมักจะมีความคิดในเรื่องต่าง ๆ อย่างมีเหตุผล ผลการวิจัยสอดคล้องกับงานวิจัยของ ศิริภรณ์ กระวีสายสุนทร (2559, น. 80) ได้วิจัยความคิดเห็นของคณะกรรมการชุมชนที่มีต่อการบริหารจัดการขยะมูลฝอยของเทศบาลเมืองร้อยเอ็ด จังหวัดร้อยเอ็ด ผลการวิจัยพบว่าคณะกรรมการชุมชนที่มีระดับการศึกษา ต่างกัน มีความคิดเห็นต่อการบริหารจัดการขยะมูลฝอยของเทศบาลเมืองร้อยเอ็ด จังหวัดร้อยเอ็ดโดยรวม ไม่แตกต่างกัน

ผลการวิจัยไม่สอดคล้องกับเกรียงศักดิ์ แก่นลออ (2549, น. 77) ได้ศึกษา ความคิดเห็นของประชาชนต่อการบริหารจัดการขยะของเทศบาลตำบลสูงเนิน ผลการศึกษา พบว่าประชาชนมีระดับการศึกษาต่างกัน มีความคิดเห็นด้วยต่อการบริหารจัดการขยะ โดยรวมและเป็นรายด้านทั้ง 5 ด้าน แตกต่างกันอย่างมีนัยสำคัญทางสถิติ .05 และไม่สอดคล้องกับพิสิษฐ์ ญาณสาร (2551, น. 75) ที่ได้ศึกษาความพึงพอใจของประชาชนในการให้บริการจัดการขยะ : ศึกษาเฉพาะกรณีเทศบาลเมืองร้อยเอ็ด จังหวัดร้อยเอ็ด ผลการวิจัยพบว่า ประชาชนที่มีระดับการศึกษาต่างกัน มีความพึงพอใจในการให้บริการจัดการขยะของเทศบาลเมืองร้อยเอ็ด จังหวัดร้อยเอ็ด แตกต่างกัน

4. อาชีพ ผลการเปรียบเทียบการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด ตามความคิดเห็นของประชาชน จำแนกตามอาชีพ โดยรวมแตกต่างกัน เป็นไปตามสมมติฐานที่ตั้งไว้ เมื่อจำแนกเป็นรายด้าน พบว่าแตกต่างกันอย่างมีนัยสำคัญทางสถิติ สถิติที่ระดับ .05 จำนวน 2 ด้าน คือด้านการวางแผน และด้านการจัดบุคลากร การที่โดยรวม แตกต่างกันอาจเป็นเพราะการที่ประชาชนในเขตเทศบาลประกอบอาชีพหลากหลาย เช่นเกษตรกร ข้าราชการ นักธุรกิจ ลูกจ้าง และอื่น ๆ ซึ่งทำให้มองการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด แตกต่างกัน มีความคิดเห็นของต่อการบริหารจัดการขยะของเทศบาล ผลการวิจัยสอดคล้องกับแนวคิดของ จำเรียง ภาวิจิตร (2542, น. 148) ที่อธิบายว่าความคิดเห็น ขึ้นอยู่กับอาชีพ เพราะอาชีพเป็นปัจจัย สำคัญเช่น การเป็นสมาชิกกลุ่มหรือสมาคมเดียวกัน มีผลทำให้สมาชิกเหล่านั้นมีความคิดเห็นคล้อยตามกันได้ในทางที่เห็นด้วยหรือไม่เห็นด้วย ผลการวิจัยประเด็นนี้สอดคล้องกับงานวิจัยของ สมศักดิ์ วรรักษ์กุล (2551, น. 80) ที่ได้ศึกษา ความคิดเห็นของประชาชนเกี่ยวกับการจัดการขยะของสำนักงานเขตยานนาวา กรุงเทพมหานคร ผลการวิจัยพบว่าประชาชนที่มีอาชีพแตกต่างกัน มีความคิดเห็นเกี่ยวกับการจัดการขยะแตกต่างกัน แต่ไม่สอดคล้องกับผลการวิจัย ของ ศิริภรณ์ กระวีสายสุนทร (2559, น. 80) ได้วิจัยความคิดเห็นของคณะกรรมการชุมชนที่มีต่อการบริหารจัดการขยะมูลฝอยของเทศบาลเมืองร้อยเอ็ด จังหวัดร้อยเอ็ด ผลการวิจัยพบว่าคณะกรรมการชุมชนที่มีอาชีพ ต่างกัน มีความคิดเห็นต่อการบริหารจัดการขยะมูลฝอยของเทศบาลเมืองร้อยเอ็ด จังหวัดร้อยเอ็ดโดยรวม ไม่แตกต่างกัน

5.3 ข้อเสนอแนะ

สำหรับข้อเสนอแนะเกี่ยวกับการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด ตามความคิดเห็นของประชาชน เป็นข้อเสนอแนะ และข้อค้นพบ (Fact Findings) ดังต่อไปนี้

**5.3.1 ข้อเสนอแนะในการนำไปใช้**

5.3.1.1 วัตถุประสงค์ข้อที่ 1. เพื่อศึกษาระดับการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด ตามความคิดเห็นของประชาชน

ผลการวิจัย พบว่า ผลการวิเคราะห์การบริหารจัดการขยะของเทศบาลตำบลสุวรรณภูมิ อำเภอสุวรรณภูมิจังหวัดร้อยเอ็ด ตามความคิดเห็นของประชาชน โดยรวม อยู่ในระดับมาก เมื่อจำแนกเป็นรายด้าน อยู่ในระดับมากที่สุด 1 ด้านอยู่ในระดับมาก 3 ด้าน ข้อเสนอแนะมีดังนี้

1) ด้านการวางแผน โดยรวมอยู่ในระดับมาก แต่มีค่าเฉลี่ยลำดับที่ 3 ดังนั้น เทศบาลตำบลสุวรรณภูมิ ควรรีบดำเนินงานด้านนี้ เพื่อให้เกิดประสิทธิภาพสูงสุดโดยเชิญหน่วยงานที่เกี่ยวข้องร่วมวางแผนในการบริหารจัดการขยะ การวางแผนการบริหารจัดการขยะของเทศบาลให้สอดคล้องกับสภาพความเป็นจริง และให้พนักงานที่เกี่ยวข้องกับการบริหารจัดการขยะมีส่วนร่วมในการวางแผน

2) ด้านการจัดองค์การ โดยรวมอยู่ในระดับมาก แต่มีค่าเฉลี่ยลำดับที่ 2 ดังนั้น เทศบาลตำบลสุวรรณภูมิ ควรรีบดำเนินงานด้านนี้ เพื่อให้เกิดประสิทธิภาพสูงสุด โดยจัดโครงสร้างองค์การด้านการบริหารจัดการขยะครอบคลุมภาระหน้าที่ กำหนดภาระหน้าที่ของหน่วยงานตามโครงสร้างไว้อย่างชัดเจน และจัดองค์การที่สามารถยืดหยุ่นได้

3) ด้านการจัดบุคลากร โดยรวมอยู่ในระดับมากที่สุด และมีค่าเฉลี่ยลำดับที่ 1 ดังนั้น เทศบาลตำบลสุวรรณภูมิ ควรวางแผนพัฒนการบริหารจัดการขยะด้านนี้ เพื่อให้เกิดประสิทธิภาพสูงสุด โดย เพิ่มพนักงานเก็บรวบรวมขยะตามเส้นทางสาธารณะอย่างเพียงพอ และเพิ่มบุคลากรเทศบาลมีเชี่ยวชาญในการใช้อุปกรณ์และเครื่องมือบริหารจัดการขยะ

4) ด้านเทคโนโลยี โดยรวมอยู่ในระดับมาก แต่มีค่าเฉลี่ยลำดับที่ 4 ซึ่งน้อยกว่าด้านอื่น ดังนั้น เทศบาลตำบลสุวรรณภูมิควรรีบดำเนินงานด้านนี้เพื่อให้เกิดประสิทธิภาพสูงสุด โดยศึกษาวิจัยวิธีการบริหารจัดการขยะของเทศบาลให้เหมาะสมมีประสิทธิภาพใช้เทคโนโลยี ที่ทันสมัยในการบริหารจัดการขยะ เช่นเครื่องมือเก็บสถิติปริมาณขยะ และควรเพิ่มจำนวนรถเก็บรวบรวมขยะของเทศบาลให้เพียงพอ

5.3.1.2 วัตถุประสงค์ข้อที่ 2 เพื่อเปรียบเทียบความคิดเห็นต่อการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด ของประชาชนที่มีเพศ อายุ ระดับการศึกษา และอาชีพ ต่างกัน

1) เพศ พบว่า ประชาชนเพศชายมีระดับความคิดเห็นต่อการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด มากกว่าเพศหญิง ดังนั้น เทศบาล จึงควรให้ความสนใจเป็นพิเศษกับประชาชนเพศหญิง เช่นการประชาสัมพันธ์การบริหารจัดการขยะของเทศบาล ให้เพศหญิงได้รับทราบและการเชิญเข้าร่วมกิจกรรมการบริหารจัดการขยะทั้ง 4 ด้าน ที่เทศบาลจัดขึ้น

2) อายุ พบว่า ประชาชนอายุต่ำกว่า 40 ปีมีความคิดเห็นต่อการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ดระดับต่ำที่สุด ดังนั้น เทศบาล จึงควรให้ความสำคัญ เป็นพิเศษกับประชาชนอายุต่ำกว่า 40 ปี มีเช่นการให้แสดงความคิดเห็นเกี่ยวกับการบริหารจัดการขยะของเทศบาล และการเชิญเข้าร่วมกิจกรรมการบริหารจัดการขยะทั้ง 4 ด้าน ที่เทศบาลจัดขึ้น

3) ระดับการศึกษา พบว่า ประชาชนที่มีการศึกษาระดับอนุปริญญา/ปวส.และสูงกว่ามีความคิดเห็นต่อการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ดระดับต่ำที่สุด ดังนั้น เทศบาลจึงควรให้ความสนใจเป็นพิเศษกับประชาชนที่มีระดับการศึกษาอนุปริญญา/ปวส.และสูงกว่า เช่นการเชิญตัวแทนเข้าร่วมประชุมเพื่อให้ข้อเสนอแนะและประเมินการบริหารจัดการขยะทั้ง 4 ด้าน ที่เทศบาลจัดขึ้น

4) อาชีพ พบว่า ประชาชนที่มีอาชีพเกษตรกรรม/ รับจ้างทั่วไป มีความคิดเห็นต่อการบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ดระดับต่ำที่สุด ดังนั้น เทศบาลจึงควรให้ความสนใจเป็นพิเศษกับประชาชนที่มีเกษตรกรรม/ รับจ้างทั่วไป เช่นการเพิ่มการประชาสัมพันธ์และทำความเข้าใจ หรือเชิญตัวแทนเข้าร่วมประชุมแสดงความคิดเห็นเกี่ยวกับการบริหารจัดการขยะของเทศบาล

5.3.2 ข้อเสนอแนะในการวิจัยครั้งต่อไป

เนื่องจากผลการวิจัยพบว่า การบริหารจัดการขยะของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด ตามความคิดเห็นของประชาชน ด้านเทคโนโลยี มีค่าเฉลี่ยต่ำกว่าด้านอื่น ดังนั้นในการวิจัยครั้งต่อไปควรมีการวิจัย “ปัญหา และแนวทางการพัฒนาการบริหารจัดการขยะด้านเทคโนโลยี ของเทศบาลตำบลสุวรรณภูมิ อำเภอสุวรรณภูมิ จังหวัดร้อยเอ็ด”